

**ประกาศเทศบาลเมืองพิชัย**

**เรื่อง การจ่ายเงินสะสม ประจำปีงบประมาณ พ.ศ. 2567 ของเทศบาลเมืองพิชัย**

-----------------------------

ด้วย เทศบาลเมืองพิชัย ได้รับความเห็นขอบจากสภาเทศบาลเมืองพิชัย พิจารณาอนุมัติให้จ่ายเงินสะสม ประจำปีงบประมาณ พ.ศ. 2567 จำนวน 1 รายการ คือ รถบรรทุกขยะ ขนาด   
6 ตัน 6 ล้อ จำนวน 1 คัน ปริมาตรกระบอกสูบไม่ต่ำกว่า 6,000 ซีซี หรือกำลังเครื่องยนต์สูงสุดไม่ต่ำกว่า 170 กิโลวัตต์ แบบอัดท้าย งบประมาณ 2,500,000 บาท (สองล้านห้าแสนบาทถ้วน) ในคราวการประชุมสภาเทศบาลเมืองพิชัย สมัยสามัญ สมัยที่ 4 ประจำปี 2566 เมื่อวันที่ 20 ธันวาคม 2566 โดยเป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึง (ฉบับที่ 4) พ.ศ. 2561 ข้อ 89 (1) บัญญัติให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด จึงขอประกาศจ่ายเงินสะสม ประจำปีงบประมาณ พ.ศ. 2567 ของเทศบาลเมืองพิชัย อนึ่ง สำหรับรายละเอียดสามารถขอดูได้ที่ศูนย์ข้อมูลข่าวสารเทศบาลเมืองพิชัย ในวันเวลาราชการหรือที่ www.pichaicity.go.th

จึงประกาศให้ทราบโดยทั่วกัน

ประกาศ ณ วันที่ 12 มกราคม พ.ศ. 2567

สองเมือง วงค์ไชย

(นายสองเมือง วงค์ไชย)

นายกเทศมนตรีเมืองพิชัย

**แบบเปิดเผยข้อมูลการใช้จ่ายเงินสะสมขององค์กรปกครองส่วนท้องถิ่น ประจำปีงบประมาณ พ.ศ. 2567**

**เทศบาลเมืองพิชัย**

**อำเภอเมืองลำปาง จังหวัดลำปาง**

| **ลำดับที่** | **ชื่อโครงการ/รายละเอียดโครงการ** | **จำนวนงบประมาณ** | **ได้รับอนุมัติ** |
| --- | --- | --- | --- |
| 1 | รถบรรทุกขยะ ขนาด 6 ตัน 6 ล้อ จำนวน 1 คัน  ปริมาตรกระบอกสูบไม่ต่ำกว่า 6,000 ซีซี หรือกำลังเครื่องยนต์สูงสุด  ไม่ต่ำกว่า 170 กิโลวัตต์ แบบอัดท้าย | 2,500,000 บาท | ได้รับอนุมัติจากการประชุมสภาเทศบาลเมืองพิชัย สมัยสามัญ  สมัยที่ 4 ประจำปี 2566 เมื่อวันที่ 20 ธันวาคม 2566 |

ผู้รับรองข้อมูล

ลงชื่อ ยุทธนา ศรีสมบูรณ์

(นายยุทธนา ศรีสมบูรณ์)

ตำแหน่ง ปลัดเทศบาลเมืองพิชัย